Volksblad-redakteur Gert Coetzee het in 2000 met Joe Venter (wat Saterdag oorlede is) ’n onderhoud gevoer kort ná laasgenoemde se uittrede as Rapport se Vrystaatse redaksiehoof. Hy het nooit heeltemal afgetree nie, want tot met sy opname in die hospitaal byna drie maande gelede, het hy weekliks die gholfrubriek en ’n artikel oor sportlui vir Volksblad gelewer. Vandag, die dag waarop sy gedenkdiens plaasvind, plaas Kontrei graag weer die artikel, asook foto’s uit Venter se album.
Depressie en groot droogte ofte nie, van sy kinderdae in Johannesburg en sy skooljare in Zeerust (waar hy weens geldskaarste in st. 9 uit die skool is) is Joe die eerste wat sy lewe as geseënd sal beskryf.
As spesialis-sportskrywer en koerantman in ’n loopbaan van 45 jaar waarin hy met van die wêreld se grootste sportsterre en ander beroemdes omgegaan het.
’n Jonger Joe Venter (links) in sy dae as voorsitter van die Randse Sportskrywersvereniging, verduur ’n bietjie spot van Gary Player en sy pa, oom Harry Player.
Hyself is sedert 1976 ’n kerkraadslid en die laaste paar jaar leier-ouderling van die NG gemeente Brandwag. Hy is ook betrokke by organisasies vir welsyn en kinder- en gestremde-sorg.
Jules het hy die eerste keer gesien toe hy saam met die Oostelike Provinsie se stoeispan (as bestuurder) Bloemfontein toe gekom en gou by Die Volksblad ’n draai gemaak het.
In 1955 bied hy in Warmbad “toevallig’’ aan om ’n beriggie vir Sapa (die Suid-Afrikaanse Pers-assosiasie, ’n nuus-agentskap) oor ’n egpaar se 50ste huweliksherdenking te skryf.
“Soos in enige joernalistiek moet jy weet waaroor jy skryf. En as jy met groot woorde wil speel, moet jy onthou van professore tot gr. 8’s lees jou storie.’’
Al die staaltjies uit, hoogtepunte in en groot sportoomblikke in sy loopbaan sal boeke beslaan. As ’n “onderhandelaar’’ by uitstek, het Joe een keer reggekry om die sneltrein by die Carnoustie-gholfbaan in Skotland te laat stop. Die storie het selfs in Australië gaan draai dat ’n nie-koninklike dít vermag het.